
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση άδειας αποκτήσεως της Γερμανικής Ιθαγένειας 


«το Σαρόκη' Λάζλο του Βαλέντ. ... : ·.1 

Χορήγηση άδειας αποκτήσεως της ΓορΙμανικής Ιθαγένειας 
στην Καλουμένιου Βαρβάρα του Γεωργίου.2 

Χορήγηση άδειας αποκτήσεως Γερμανικής Ιθαγένειας στη 
Μάχερ Αμμάν του Μωχάμετ. · ·..3 

Χορήγηση άοειας κτήσεως Σουηδικής Ιθαγένειας. · · , . . 4 

Αναμόρφωση Οργανισμού του Γενικού Νοσοκομείου Ρέθυ¬ 
μνου. · ·.* .... 5 


Τ,ροπιοποίηση και συμκλήρωση του άρ-λρου 34 «Διάρθρωση 
Αρμοδιότητες Δ/νσης Οικιστικής και Κατοικίας» του 
Π.Δ. 910/1977 «κερί Οργανισμού του Υπουργείου ΔηΓ 
μοσίων Έργων».. ... 6 

Σύσταση Διεύθυνσης Διε-δνών Δραστηριοτήτων και Θεμά¬ 
των ΕΟΚ στο Υπουργείο Περιβάλλοντος, Χωροταξίας 
και Δημοσίων Έργων (ΠΕ.ΧΩ.ΔΕ.). ..7 

Τροποποίηση και συμπλήρωση της α,ρι-3. ΕΔ2α/01/60/Φ. 
2.5/16.6.83 κοινής απόφασης.3 

Αναπροσαρμογή τιμολογίου χρήαιβ μηχανημάτων Λιμενι¬ 
κού Ταμείου Ρόδου. 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΑρΆ 45188 (1) 


Χορήγηση αδείας αποκτήσεως της Γερμανικής Ι θαγένειας 
του Σαρόσι Λάζλο του Βαλέντ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την 45188/3.7.1986 απόφαση του Υπουργείου Εσω¬ 
τερικών, που εκδόθηκε μετά από σύμφωνη γνώμη του Συμ¬ 
βουλίου Ιθαγένειας στη Γ159/25/6/1986 συνεδρία χορηγή¬ 
θηκε, σύμφωνα με τις διατάξεις του άρθρου 14 του Κώδικα 
Ελληνικής Ιθαγένειας, άδεια αποκτήσεως της Γερμανικής 
Ιθαγένειας στον Σαρόσι Αάζλο του Βαλέντ. 

Αθήνα, 3 Ιουλίου 1986 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΤΣΟΥΡΑΣ 


Α#δ, 27233 (2) 


Χορήγηση άδειας αποκτήσεως της Γερμανικής Ιθαγένειας 
της Καλουμένου Βαρβάρας του Γεωργίου. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την 27233/3.7.1986 απόφαση του Υπουργείου που 
εκδόθηκε μετά από σύμφωνη γνώμη του Συμβουλίου Ιθα¬ 
γένειας στη 1159/25.6.1986 Συνεδρία του, χορηγήθηκε 
σύμφωνα με τις διατάξεις του άρθρου 14 του Κώδικα Ελ¬ 
ληνικής ιθαγένειας, άδεια αποκτήσεως της Γερμανικής Ιθα¬ 
γένειας στην Καλουμένου Βαρβάρα του Γεωργίου. 

Αθήνα, 3 Ιουλίου 1986 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΤΣΟΥΡΑΣ 


Αρι*. 45189 (3) 


Χορήγηση άδειας αποκτήσεως Γερμανικής ιθαγένειας στη 
Μάχερ Αμμάν του Μωχάμετ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την 45189/3.7.1986 απόφαση του Υπουργείου που 
εκδόθηκε μετά από σύμφωνη γνώμη του Συμβουλίου Ιθα¬ 
γένειας στη 1159/25/6/1986 Συνεδρία του, χορηγήθηκε 
σύμφωνα με τις διατάξεις του άρθρου 14 του Κώδικα Ελλη¬ 
νικής Ιθαγένειας άδεια αποκτήσεως Γερμανικής Ιθαγένειας 
στη Μάχερ Αμμάν του Μωχάμετ. 

Αθήνα, 3 Ιουλίου 1986 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΤΣΟΥΡΑΣ 


ΑρΜλ 45836 (4) 


Χορήγηση άδειας κτήσεως Σουηδικής Ιθαγένειας. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την 45836/3.7.1986 απόφαση του Υφυπουργού Εσω¬ 
τερικών, που εκδόθηκε μετά από σύμφωνη γνωμοδότηση 
του Συμβουλίου Ιθαγένειας στη 1159/25.6.1986 Συνεδρία 
του, χορηγήθηκε σύμφωνα με τις διατάξεις του άρθρου 27 
του Κώδικα Ελληνικής Ιθαγένειας, σε συνδυασμό με τις 
διατάξεις του άρθρου 14 του ίδιου Κώδικα, άδεια κτήσεως 
της Σουηδικής Ιθαγένειας στο ανήλικο θήλυ, Σοφία-Μαρία 

Πάμελα του Λόρς Τσόελ Ολόφ Άλσεν και στο ανήλικο 
άρρεν, Ερίκ-Ολόφ Δημήτρη του Λόρς Τσόελ Ολόφ Άλσεν. 

Αθήνα, 3 Ιουλίου 1986 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΤΣΟΥΡΑΣ 


ΑριΦ. Α36/οίΐΛ. 12266 (5) 


Αναμόρφωση οργανισμού του Γενικού Νοσοκομείου Ρεθύμνου. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τις διατάξεις των παραγράφων 1,2,3 και 4 του άρθρου 
10 του Ν. 1397/83 «Εθνικό Σύστημα Υγείας» (Φ.Ε.Κ. 
143/Α/83. 

2. Το 87/1986 Π. Δ/γμα «Ενιαίο Πλαίσιο οργάνωσης 
των Νοσοκομείων» (Φ.Ε.Κ. 32/Α/86). 

3. Την 151/14/7.5.85 γνώμη του Διοικητικού Συμβου¬ 
λίου του Γενικού Νοσοκομείου Ρεθύμνου, αποφασίζουμε : 

Άρθρο 1. 

Ο οργανισμός του Γενικού Νοσοκομείου Ρεθύμνου, όπως 
αυτός ισχύει με το 806/23.8.77 Π. Δ/γμα «περί τροποποιή- 
σεως και συμπληρώσεως του οργανισμού του Γενικού Νο¬ 
σοκομείου Ρεθύμνης» (Φ.Ε.Κ. 256/Α/77), αναμορφώνεται 
σύμφωνα με τις διατάξεις της απόφασης αυτής. 

Άρθρο 2. 

Νομική Μορφή - Επωνυμία - Έδρα - Σφραγίδα. 

1. Το Νοσοκομείο αυτό που υπάγεται στις διατάξεις του 
Ν.Δ. 2592/53 (Φ.Ε.Κ. 254/Α/53) «περί οργανώσεως της 
Ιατρικής Αντιλήψεως» και αποτελεί Νομικό Πρόσωπο 
Δημοσίου Δικαίου, και διέπεται από τις διατάξεις του Ν. 
Δ/τος αυτού, όπως τροποποιήθηκαν και συμπληρώθηκαν 
μεταγενέστερα και από τις διατάξεις του Ν. 1397/83 «Εθνι¬ 
κό Σύστημα Υγείας, ορίζεται ως Γενικό Νομαρχιακό Νο¬ 
σοκομείο και φέρει την επωνυμία : ΓΕΝΙΚΟ ΝΟΜΑΡΧΙΑ¬ 
ΚΟ ΝΟΣΟΚΟΜΕΙΟ ΡΕΘΥΜΝΟΥ. 

2. Έδρα της Κεντρικής Υπηρεσίας του Νοσοκομείου 
είναι η πόλη του Ρεθύμνου. 

3. Το Νοσοκομείο έχει σφραγίδα στρογγυλή, στην οποία 
αναγράφονται σε επάλληλους κύκλους : «Ελληνική Δημο- 
κρατία-Υπουργείο Υγείας, Πρόνοιας και Κοινωνικών Ασφα- 
λίσεων-Γενικό Νομαρχιακό Νοσοκομείο Ρεθύμνου» και 
στη μέση το Εθνόσημο. 

Άρθρο 3. 

Σκοπός. 

Σκοπός του Νοσοκομείου είναι : 

α) Η παροχή, στο πλαίσιο και στην έκταση της διάρ¬ 
θρωσης της Ιατρικής του Υπηρεσίας, πρωτοβάθμιας και 
δευτεροβάθμιας περίθαλψης, ισότιμα για κάθε πολίτη ανε¬ 
ξάρτητα από την οικονομική, κοινωνική και επαγγελμα¬ 
τική του κατάσταση, σύμφωνα με τους κανόνες του «ΕΘΝΙ¬ 
ΚΟΥ ΣΥΣΤΗΜΑΤΟΣ ΥΓΕΙΑΣ». 

β)Ή ανάπτυξη και προαγωγή της Ιατρικής έρευνας και 

γ) Η εφαρμογή προγραμμάτων ειδίκευσης ή συνεχούς 
εκπαίδευσης γιατρών, καθώς και εκπαίδευσης η επιμόρ¬ 
φωσης λειτουργών άλλων κλάδων της υγείας. 

Άρθρο 4. 

Έσοδα. 

Έσοδα του Νοσοκομείου είναι : 

α) Οι επιχορηγήσεις από τον κρατικό τακτικό προϋπο¬ 
λογισμό και από τον προϋπολογισμό Δημοσίων Επενδύ¬ 
σεων. 

β) Οι εισπράξεις από νοσήλια, εξέταστρα και λοιπές αμοι¬ 
βές για παροχή υπηρεσιών. 

γ) Οι πρόσοδοι από την ίδια αυτού περιουσία και 


δ) Τα έσοδα από δωρεές κληροδοτήματα, εκποιήσεις 
κλπ. 

Άρθρο 5. 

Δύναμη κρεβατιών. 

Η συνολική δύναμη του Νοσοκομείου ορίζεται σε εκα¬ 
τόν πενήντα (150) κρεβάτια. 

Άρθρο 6. 

Διάκριση Υπηρεσιών. 

1. Το Νοσοκομείο απαρτίζεται από τις Υπηρεσίες : 
α) Ιατρική, 

β) Νοσηλευτική και 
γ) Διοικητική. 

2. Κάθε υπηρεσία έχει τη δική της ξεχωριστή συγκρό¬ 
τηση και ιεραρχική διάρθρωση. Οι τρεις υπηρεσίες είναι 
μεταξύ τους ιεραρχικά ισότιμες και υπάγονται ιεραρχικά 
στον Πρόεδρο του Διοικητικού Συμβουλίου του Νοσοκο¬ 
μείου. 

3. Το προσωπικό του τοποθετείται και υπηρετεί σε άλλη 
υπηρεσία απ’ αυτή που υπάγεται κατά κλάδο και κατη¬ 
γορία, σύμφωνα με τις διατάξεις του παρόντος, υπάγεται 
ιεραρχικά στην υπηρεσία που υπηρετεί. 

Άρθρο 7. 

Διάρθρωση Ιατρικής Υπηρεσίας. 

1. Η Ιατρική Υπηρεσία του Νοσοκομείου διαρθρώνεται : 
α) Στους Τομείς : 

αΐ) Παθολογικό με δύναμη εβδομήντα (70) κρεβατιών, 

α2) Χειρουργικό με δύναμη ογδόντα (80) κρεβατιών, 

α3) Εργαστηριακό. 

β) Στα διατομεακά τμήματα : 

βΐ) Ημερήσιας νοσηλείας, 

β2) Επειγόντων περιστατικών. 

2. Κάθε τομέας διαρθρώνεται σε τμήματα «>ς εξής : 

Α' ΠΑΘΟΛΟΓΙΚΟΣ ΤΟΜΕΑΣ 

α) Παθολογικό, 
β) Καρδιολογικό, 
γ) Παιδιατρικό. 

Β' ΧΕΙΡΟΥΡΓΙΚΟΣ ΤΟΜΕΑΣ 
α) Χειρουργικό, 
β) Ορθοπεδικό, 
γ) Οφθαλμολογικό, 
δ) Ουρολογικό, 
ε) Μαιευτικό - Γυναικολογικό, 
στ) Λναισθησιολογικό. 

Γ' ΕΡΓΑΣΤΗΡΙΑΚΟΣ ΤΟΜΕΑΣ 
α) Μικροβιολογικό - Βιοχημικό: 
β) Ακτινοδιαγνωστικό, 
γ) Αιμοδοσίας, 
δ) Αιματολογικό, 
ε) Φαρμ,ακευτικό. 

3. Στους τομείς λειτουργούν τακτικά εξωτερικά ιατρεία 
αντιστοίχων ειδικοτήτων με τις ειδικότητες των γιατρών 
που υπηρετούν στο Νοσοκομείο. 

Άρθρο 8. 

Διάρθροιση Νοσηλευτικής Υπηρεσίας. 

1. Η Νοσηλευτική Υπηρεσία του νοσοκομείου αποτελεί 
διεύθυνση που διαρθρώνεται σε δύο (2) τομείς, Ιο και 2ο, 
που ο καθένας διαρθρώνεται σε τμήματα ως ακολούθως. 

α) Ο 1ος τομέας σε τέσσερα (4) τμήματα, που καλύ¬ 
πτουν τον Παθολογικό, Χειρουργικό και Εργαστηριακό 
τομέα της Ιατρικής Υπηρεσίας. 

β) Ο 2ος τομέας σε δύο (2) νοσηλευτικά τμήματα που 
καλύπτουν τα εξωτερικά ιατρεία και τα διατομεακά τμή¬ 
ματα ημερήσιας νοσηλείας και επειγόντων περιστατικών της 
Ιατρικής Υπηρεσίας. 

2. Στο Νοσοκομείο συνιστάται Νοσηλευτική Επιτροπή 
που αποτελείται από : 

α) Τον Διευθυντή - ντρια της Νοσηλευτικής υπηρεσίας 
ως Πρόεδρο, 

β) Ένα (1) Προϊστάμενο Τμήματος από κάθε τομέα, 
γ) Ένα (1) διπλωματούχο τμήματος από κάθε τομέα. 
Γα μέλη (β) και (γ) εκλέγονται για δύο χρόνια με μυ¬ 
στική ψηφοφορία από το νοσηλευτικό προσωπικό του αντί¬ 
στοιχου τομέα που συνέρχεται με πρόσκληση του προϊ¬ 
σταμένου αυτού, τα μέλη της Νοσηλευτικής Επιτροπής 
εκλεγούν με μυστική ψηφοφορία τον Αντιπρόεδρο μεταξύ 
των υπό στοιχείων (β) μελών και τον Γραμματέα μεταξύ 
των υπό στοιχείων (γ) μελών. Η Νοσηλευτική Επιτροπή 
γνωμοδοτεί για κάθε θέμα που αφορά την οργάνωση και 
λειτουργία της νοσηλευτικής υπηρεσίας και εισηγείται σχε¬ 
τικά με τον Πρόεδρό της στα αρμόδια όργανα του Νοσοκο¬ 
μείου. 

Άρθρο 9. 

Διάρθρωση Διοικητικής Υπηρεσίας. 

1. Η Διοικητική Τπηρεσία του Νοσοκομείου αποτελεί 
διεύθυνση του διαρθρώνεται σε δύο (2) υποδιευθύνσεις : 

α) Τποδιεύθυνση Διοικητικού, 
β) Τποδιεύθυνση Τεχνικού. 

Κάθε υποδιεύθυνση διαρθρώνεται σε τμήματα και αυ¬ 
τοτελή γραφεία, όπως στις ακόλουθες παραγράφους : 

2. Η Υ ποδιεύθυνση Διοικητικού στα τμήματα : 
α) Προσωπικού 

β) Γραμμαρείας 
γ) Οικονομικού 
δ) Κίνησης αρρώστιυν 
ε) Διατροφής 

στ) Γραμματείας Εξωτερικών Ιατρείων 
ζ) Κοινωνικής Υπηρεσίας 
η) Πληροφορικής Οργάνωσης 
θ) Παραϊατρικών Επαγγελμ.άτων (Τεχνολόγων). 

Και στα Αυτοτελή Γραφεία : 
α) Επιστασία 
β) Ιματισμού 

3. Η Υποδιεύθυνση Τεχνικού στα τμήματα ; 
α) Τεχνικού 

β) Βιοιατρικής Τεχνολογίας. 

Άρθρο 10. 

Αρμοδιότητες των Υπηρεσιών. 

1. Αρμοδιότητες της ιατρικής υπηρεσίας είναι : 

Η προώθηση και προαγωγή της υγείας, της έρευνας και 
της εκπαίδευσης η παροχή υπηρεσιών υγείας και ο προ-, 
γραμματισμος και ελεγχος των παρεχομένων υπηρεσιών. 

2. Το Φαρμακευτικό τμήμα έχει την ευθύνη για τον 
προγραμματισμό προμήθειας, την ταξινόμηση και διανομή 
των φαρμάκων και υλικών αρμοδιότητας του Εθνικού Οργα¬ 
νισμού Φάρμακων (Ε.Ο.Φ.), κατά το συνταγολόγιο, κα¬ 
θώς και τον επιστημονικό ελεγχο του συνταγολογίου, την 
παρασκευή ιδιοκατασκευασμάτων και την διαχείριση του 
Φαρμακευτικού εργαστηριακού και υγειονομικού υλικού. 

3. Αρμοδιότητες της νοσηλευτικής υπηρεσίας είναι : 
Η παροχή νοσηλείας στους αρρώστους, σύμφωνα με τα 

διδάγματα της νοσηλευτικής και στο πλαίσιο των κατευθύν¬ 
σεων το:>ν υπεύθυνων σε κάθε περίπτωση γιατρών, η προώ¬ 
θηση και^ προαγωγή της νοσηλευτικής και της εκπαίδευσης 
στον τομέα αυτό και ο προγραμματισμός και ο έλεγχος των 
παρεχομένων υπηρεσιών. 

4. Αρμοδιότητες της Διοικητικής υπηρεσίας είναι : 

' α ) Γμημα Προσωπικού : Φροντίζει για κάθε θέμα που 
έχει σχέση με την υπηρεσιακή κατάσταση του προσωπικού 
του νοσοκομείου, καθώς και για την εποπτεία και έλεγχο 
του προσωπικού όλων τοιν υπηρεσιών του νοσοκομείου. 

β) Τμήμα Γραμματείας : Φροντίζει για κάθε θέμα που 
Ζ ΊΡ· σ Χ εσγ ) με την οργάνιοση της γραμματειακής στήριξης 
σύμφωνα με τις αποφάσεις της διοίκησης και των άλλων 
υπηρεσιών του νοσοκομείου, την τήρηση του γενικού πρω¬ 
τοκόλλου, την διακίνηση της α?ιληλογραφίας και την αντι¬ 
μετώπιση κάθε προβλήματος για την διεκπεραίωση του έργου 
του νοσοκομείου. 


γ) Ί μήμα Οικονομικού : Η Φροντίδα για την μελέτη 
των οικονομικών αναγκών του ιδρύματος και την εισή- 
γηση για την έγκαιρη επεξεργασία των προτάσεων για την 
κατάρτιση· του προϋπολογισμού του ιδρύματος, την πραγ¬ 
ματοποίηση των δαπανών, την εκκαθάριση των αποδοχών 
προσωπικού και λοιπών αποζημιώσεων, την προμήθεια, 
διαχείριση και φύλαξη των εφοδίου και υλικών που χρ- ιά- 
ζονται για την λειτουργία του νοσοκομείου, την κατάρτιση 
του ισολογισμού και απολογισμού, την τήρηση των λογι¬ 
στικών βιβλίων καθώς και την είσπραξη των εσόδων του 
νοσοκομείου, την ευθύνη για την διαφύλαξη της περιουσίας 
του ιδρύματος και την τήρηση των οικονομικών στατιστι¬ 
κών στοιχείων. 

δ) Τμήμα Κίνησης Αρρώστων : Η Φροντίδα για την έκ¬ 
δοση εισιτηρίων για την εισαγωγή των αρρώστων, την 
έκδοση των εξιτηρίων και την τήρηση καταλόγου αναμο¬ 
νής εισαγωγής. Τηρεί βιβλίο κενών κάθε φορά κρεββατιών 
και ενημερώνει τους αρρώστους για την εισαγωγή τους σύμ- 
φωνχ με την σειρά στον κατάλογο αναμονής. Φρρντίζει για 
την λογιστική παρακολούθηση της μερίδας των νοσηλευο- 
μένων, την χρέωση δαπανών νοσηλείας και την έκδοση των 
δελτίων παροχής υπηρεσιών. Τηρεί βιβλίο ασθενών και πα¬ 
ρέχει κάθε πληροφορία γι’ αυτούς. Επίσης τηρεί λεπτομερή 
στατιστικά στοιχεία της νοσηλευτικής κίνησης. 

ε) Τμήμα διατροφής : Ανήκουν οι δραστηριότητες που 
σχετίζονται με την διαμόφωση διατροφικών σχημάτων 
ασθενών και προσωπικού και με την πληροφόρηση και εκ¬ 
παίδευση των νοσηλευόμενων ασθενών και των ασθενών 
των εξωτερικών ιατρείων που έχουν ανάγκη από ειδική 
διαιτητική αγωγή. Στο Τμήμα διατροφής εντάσσονται επί¬ 
σης οι επιστημονικές οργανωτικές, εκπαιδευτικές και διοι¬ 
κητικές δραστηριότητες όλων όσων απασχολούνται με τα 
τρόφιμα απ’ την προμήθεια μέχρι την κατανάλωσή τους. 

στ) Ί’μήμα Γραμματείας Εξωτερικών Ιατρείων: Η ευθύ¬ 
νη και φροντίδα για την γραμματειακή στήριξη των τακ¬ 
τικών εξωτερικών ιατρείων την υποδοχή και εξυπηρέτηση 
των προσερχομένων σ’ αυτά αρρώστων. 

"Τηρεί τα αρχεία και τα βιβλία κίνησης των εξωτερικών 
ιατρείων. Ρυθμίζει την σειρά προσέλευσης των αρρώστων 
και προγραμματίζει την επανεξέτασή τους με προσυνεννόηση. 

Χορηγεί πιστοποιητικά στους άρρωστους όταν το ζη¬ 
τούν, μετά από υποβολή σχετικής αίτησης. 

Ενημερώνει το κοινό για τις ώρες λειτουργίας των τακ¬ 
τικών εξωτερικών ιατρείων και για τον τρόπο λειτουργίας 
τους. 

ζ) Τμήμα Κοινωνικής Υπηρεσίας : Η ευθύνη και φρον¬ 
τίδα για την συμπαράσταση στους νοσηλευόμενους στο 
Νοσοκομείο για κάθε κοινωνικό τους πρόβλημα την ανα¬ 
ζήτηση και διερεύνηση των αιτίων που προκαλούν τα προ¬ 
βλήματα αυτά κατά περίπτωση και γενικά φροντίζει για 
την αντιμετούπιση των κοινωνικών αυτών προβλημάτων 
στο πλαίσιο της γενικότερης Κοινωνικής Πολιτικής της 
Πολιτείας. 

η) Τμήμα Πληροφορικής - Οργάνωσης : Η ευθύνη για 
την οργάνωση και λειτουργία της μηχανογράφησης, της 
επεξεργασίας και τήρησης μηχανογραφικών στατιστικών 
στοιχείων, της παροχής και διακίνησης πληροφοριών στις 
υπηρεσίες του νοσοκομείου, στο Υ’πουργείο Υγείας-Πρό- 
νοιας και Κοινωνικών Ασφαλίσεων και τους άλλους αρμό¬ 
διους φορείς και κάθε άλλη συναφή εργασία. 

θ) Τμήμα Παραϊατρικών επαγγελμάτων (τεχνολόγων) : 
Εντάσσονται οι δραστηριότητες των επαγγελμάτων των 
τεχνολόγων εργαστηρίων, των τεχνολόγων χειριστών ια¬ 
τρικών συσκευών, των εργασιοθεραπευτών και φυσιοθερα¬ 
πευτών, όπως αυτές εξειδικεύονται στον εσωτερικό κανο¬ 
νισμό λειτουργίας του νοσοκομείου. 

ι) Γραφείο Επιστασίας : Φροντίζει για κάθε θέμα που 
έχει σχέση με την καθαριότητα των χώρων του νοσοκο¬ 
μείου, την φύλαξη και τάξη των γενικών εργασιών και 
των μεταφορών. 

ια) Γραφείο Ιματισμού : Η φύλαξη, η διανομή, η επι¬ 
διόρθωση και η καθαριότητα του ιματισμού του προσω¬ 
πικού του νοσοκομείου καθώς και του ιματισμού για εξυ¬ 
πηρέτηση των νοσηλευόμενων. 

ιβ) Τμήμα Τεχνικού : Η ευθύνη για τον προγραμματισμό 
και την εισήγηση της εκτέλεσης των απαραιτήτων έργων 
ανάπτυξης, συντήρησης ανανέωσης και διαρκούς βελτίω¬ 
σης των κτιριακών και μηχανολογικών εγκαταστάσεων του 
ιδρύματος και για την προμήθεια του απαραίτητου εξοπλι¬ 
σμού. 

Καταρτίζει μελέτες για την εκτέλεση έργων, επιβλέπει 
την εκτέλεσή τους και έχει την φροντίδα για την ποιοτική 
και ποσοτική παραλαβή τους. Η ευθύνη για την ομαλή λει¬ 
τουργία των ηλεκτρολογικών εγκαταστάσεων, των εγκα¬ 
ταστάσεων παροχής αερίων, των εγκαταστάσεων νάρκω¬ 
σης στα χειρουργία και γενικά για την ομαλή λειτουργία 
των τεχνολογικών εγκαταστάσεων. Φροντίζει για την συν¬ 
τήρηση και κανονική λειτουργία του επιστημονικού και τεχνο¬ 
λογικού εξοπλισμού καθώς και των οχημάτων του Ιδρύ¬ 
ματος. 

γ) Τμήμα Βιοϊατρικής Τεχνολογίας. Η ευθύνη και φρον¬ 
τίδα της ορθολογικής χρήσης του ιατρικού επιστημονικού 
εξοπλισμού, καθώς και η οργανωμένη τεχνική υποστήριξή 
του. 

5. Οι αρμοδιότητες των υπηρεσιών όπως καθορίζονται 
με τις διατάξεις του άρθρου αυτού, ασκούνται σύμφωνα με 
όσα λεπτομερώς ορίζονται με τον εσωτερικό κανονισμό λει¬ 
τουργίας του Νοσοκομείου και εφόσον δεν έχει εκδοθεί εσω¬ 
τερικός κανονισμός λειτουργίας σύμφωνα με τις αποφάσεις 
του Διοικητικού Συμβουλίου και τις γενικότερες κατευθύν¬ 
σεις και υποδείξεις του Τπουργείου Υγείας, Πρόνοιας και 
Κοιν. Ασφαλίσεων. 

Άρθρο 11. 

Στελέχωση Ιατρικής Υπηρεσίας. 

1. Η Ιατρική Υπηρεσία στελεχώνεται : 

α) Από γιατρούς που κατέχουν θέσεις κλάδου γιατρών 
Ε.Σ.Υ. που συνιστώνται σύμφωνα με τις διατάξεις του άρ¬ 
θρου 25 του Ν. 1397/83, στον κλάδο γιατρών Ε.Σ.Υ. του 
Υπουργείου Υγείας - Πρόνοιας και Κοιν. Ασφαλίσεων και 
κατανέμονται στο Νοσοκομείο αυτό. 

β) Από ειδικευόμενους γιατρούς, που τοποθετούνται σε 
θεσεις ειδικευομένων γιατρών, που έχουν συσταθεί με οποίο - 
δήποτε τρόπο μέχρι τη δημοσίευσή της απόφασης αυτής 
ή που συνιστώνται σύμφωνα με τις διατάξεις που ισχύουν 
κάθε φορά. 

γ) Από άλλους επιστήμονες που προσφέρουν υπηρεσίες 
συναφείς με το έργο της ιατρικής Υπηρεσίας των παρα¬ 
κάτω κατά κατηγορία κλάδων, σε καθένα από τους οποίους 
συνιστώνται οι αντίστοιχα οριζόμενες θέσεις : 

Ά ΚΑΤΗΓΟΡΙΑ ΠΕ 

Κλάδος ΠΕ Βιοχημικών : 

Μία (1) θέση 

Κλάδος ΠΕ Φαρμακοποιών : 

Δύο (2) θέσεις. 

και δ) Από προσωπικό των παρακάτω κατά κατηγορία 
κλάδων σε καθένα από τους οποίους συνιστώνται οι αντί¬ 
στοιχα οριζόμενες θέσεις : 

Β' ΚΑΤΗΓΟΡΙΑ ΔΕ 

Κλάδος ΔΕ βοηθούν φαρμακείου : 

Τέσσερις (4) θέσεις. 

Άρθρο 12. 

Στελέχωση Νοσηλευτικής Υπηρεσίας. 

Η Νοσηλευτική Υπηρεσία στελεχώνεται από προσωπικό 
των παρακάτω κατά κατηγορία κλάδων, σε καθένα από 
τους οποίους συνιστώνται οι αντίστοιχα οριζόμενες θέσεις : 

Ά ΚΑΤΗΓΟΡΙΑ ΠΕ 

Κλάδος ΠΕ Νοσηλευτών-τριών: 

Μία (1) θέση. 


Β' ΚΑΤΗΓΟΡΙΑ ΤΕ 
Κλάδος ΤΕ Νοσηλευτών-τριών : 

Ογδόντα (80) θέσεις. 

Κλάδος ΤΕ Μαιών : 

Δέκα (10) θέσεις : 

Κλάδος ΤΕ Επισκεπτών-τριών : 

Δύο (2) θέσεις. 

Γ' ΚΑΤΗΓΟΡΙΑ ΔΕ 
Κλάδος ΔΕ Αδελφών Νοσ/κων: 

Εκατόν τριάντα (130) θέσεις. 

Οι ογδόντα (80) θέσεις του κλάδου αυτού πληρούνται κα¬ 
τά τον αριθμό που δεν πληρούνται λόγω έλλειψης υποψη¬ 
φίων οι ογδόντα (80) θέσεις του κλάδου ΤΕ Νοσηλευτών- 
τριών. 

Κλάδος ΔΕ Πρακτικών Νοσ/μων (προσιορινός): 
Είκοσι (20) θέσεις. 

Οι θέσεις τους κλάδου αυτού καταργούνται όταν για οποιο- 
δήποτε λόγο αποχωρήσουν οι υπάλληλοι που τις κατέχουν. 

Δ' ΚΑΤΗΓΟΡΙΑ ΥΕ 

Κλάδος ΥΕ Βοηθητικού Υγειον/κού Προσωπικού : 
Τριάντα δύο (32) θέσεις. 

Ο κλάδος αυτός περιλαμβάνει τις ειδικότητες προσωπικού 
θαλάμων και Νοσ/μων-τραυματιοφορέων. 

Το 1/2 των θέσεων του κλάδου αυτού κατανέμεται στις 
ειδικότητες : 

Έξη (6) θέσεις προσωπικού θαλάμων. 

Δέκα (10) θέσεις Νοσ/μων-τραυματιοφορέων. 

Η κατανομή των λοιπών θέσεων στις ειδικότητες γίνεται 
με την απόφαση προκήρυξης αυτών. 

Άρθρο 13. 

Στελέχωση Διοικητικής Υπηρεσίας. 

1. II Διοικητική Υπηρεσία στελεχώνεται από προσω¬ 
πικό των παρακάτω κατά κατηγορία κλάδων, σε καθένα 
από τους οποίους συνιστώνται οι αντίστοιχα οριζόμενες 
θέσεις : 

Ά ΚΑΤΗΓΟΡΙΑ ΠΕ 

Κλάδος ΠΕ Διοικητικός - Λογιστικός : 

Τρεις (3) θέσεις. 

Κλάδος ΠΕ Μηχανικών : 

Μία (1) θέση. 

Ο κλάδος αυτός περιλαμβάνει την ειδικότητα Ηλεκτρο¬ 
νικού Μηχανικού. 

Κλάδος ΠΕ Πληροφορικής : 

Μία (1) θέση. 

Κλάδος ΓΙΕ Διαιτολόγων : 

Μία (1) θέση. 

Β' ΚΑΤΗΓΟΡΙΑ ΤΕ 

Κλάδος ΤΕ Διοίκησης Νοσοκομείων : 

Πέντε (5) θέσεις. 

Κλάδος ΤΕ Λογιστικής : 

Τέσσερις (4) θέσεις. 

Κλάδος ΤΕ Κοινωνικών Λειτουργών : 

Μία (1) θέση. 

Κλάδος ΤΕ Φυσικοθεραπευτών : 

Δύο (2) θέσεις. 

Κλάδος ΤΕ Ιατρικών Εργαστηρίων (Τεχνολόγων) : 
Έξη (6) θέσεις. 

Κλάδος ΤΕ Ραδιολογίας - Ακτινολογίας (Χειριστών- 
Εμφανιστών) : 

Τέσσερις (4) θέσεις. 

Κλάδος ΤΕ Τεχνολογικών Εφαρμογών : 

Δύο (2) θέσεις. 

Οι θέσεις του κλάδου αυτού κατανέμονται ανά μία στις 
ειδικότητες Υπομηχανικών και Ηλεκτρονικών : 

Γ' ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός : 

Είκοσι πέντε (5) θέσεις. 

Κλάδος ΔΕ ] [ροσωπικού Η/Υ : 

Δύο (2) θέσεις. 

Κλάδος ΔΕ Παρασκευαστών : 

Πέντε (5) θέσεις. 

Κλάδος ΔΕ Μαγείρων : 

Τρεις (3) θέσεις. 

Κλάδος ΔΕ Τηλεφωνητούν : 

Πέντε (5) θέσεις. 

Κλάδος ΔΕ Χειριστών - Εμφανιστών : 

Τρεις (3) θέσεις. 

Κλάδος ΔΕ Χειριστών Ιατρικών Συσκευών : 

Μία (1) θέση. 

Κλάδος ΔΕ Τεχνικός : 

Είκοσι Τέσσερις (25) θέσεις. 

Ο 'κλάδος αυτός περιλαμβάνει τις ειδικότητες : Ηλεκτρο¬ 
τεχνιτών, εργοδηγών - Μηχανικών, Υδραυλικών, Θερμα¬ 
στών, Κοπτριών - Ραπτριών - Γαζωτριών, Κλιβανιστών - 
Απολυμαντών - Αποστειρωτών, Ελαιοχρωματιστών, Ξυλουρ¬ 
γών και Οδηγών. 

Το 1/2 των θέσεων του κλάδου αυτού κατανέμεται στις 
ειδικότητες : 

Δύο (2) θέσεις ηλεκτροτεχνιτών. 

Μία (1) θέση εργοδηγών, μηχανικών 
Δύο (2) θέσεις υδραυλικών 
Μία (1) θέση Θερμαστών 

Μία (1) θέση Κοπτριών - Ραπτριών - Γαζωτριών 
Μία (1) θέση Κλιβανιστών - Απολυμαντών - Αποστεί¬ 
ρωσών. 

Μία (1) θέση ελαιοχρωματιστών 
Μία (1) θέση ξυλουργών 
Τρεις (3) θέσεις οδηγών 

Η κατανομή των λοιπών θέσεων στις ειδικότητες γίνεται 
με την απόφαση προκήρυξης αυτών. 

Δ' ΚΑΤΗΓΟΡΙΑ ΥΕ 

Κλάδος ΥΕ Βοηθητικού Προσωπικού 
Δέκα (10) θέσεις 

Ο κλάδος αυτός περιλαμβάνει τις ειδικότητες: Κλητήρων, 
Θυρωρών, αποθηκάριων και ταξινόμων ιματισμού. 

Το 1/2 των θέσεων του κλάδου αυτού κατανέμεται στις 
ειδικότητες : 

Δύο (2) θέσεις κλητήρων 
Δύο (2) θέσεις θυρωτών 
Μία (1) θέση αποθηκαρίου 
Μία (1) θέση Ταξινόμων Ιματισμού 
Η κατανομή των λοιπών θέσεων στις ειδικότητες γίνεται 
με την απόφαση προκήρυξης αυτών. 

Κλάδος ΥΕ Προσωπικού Εστίασης 
Δέκα εννέα (19) θέσεις. 

Ο κλάδος αυτός περιλαμβάνει τις ειδικότητες : Βοηθών 
Μαγείρων, Τραπεζοκόμων και Πλυντών-τριών σκευών 
μαγειριού. 

Το 1/2 των θέσεων του κλάδου αυτού κατανέμεται στις 
ειδικότητες : 

Τρεις (3) θέσεις Βοηθών Μαγείρων 

Έξη (6) θέσεις Τραπεζοκόμων 

Δύο (2) θέσεις Πλυντών-τριών σκευών μαγειριού. 

Η κατανομή των λοιπών θέσεων στις ειδικότητες γίνεται 
με την απόφαση προκήρυξης αυτών. 

Κλάδος ΥΕ Προσωπικού Καθαριότητας 
Τριάντα δύο (32) θέσεις 

Ο κλάδος αυτός περιλαμβάνει τις ειδικότητες : Καθα- 
ριστών-στριών, Πλυντών-τριών, Σιδερωτών-τριών και Κη- 
πουρών. 

Το 1/2 των θέσεων του κλάδου αυτού κατανέμεται στις 
ειδικότητες 

Δώδεκα (12) θέσεις καθαριστών-τριών 
Τρεις (3) θέσεις Πλυντών-τριών 
Μία (1) θέση Σιδερωτών-τριών 
Μία (1) θέση Κηπουρού. 

Η κατανομή των λοιπών θέσεων στις ειδικότητες γίνεται 
με την απόφαση προκήρυξης αυτών. 


Κλάδος ΙΈ Εργατών 
Δύο (2) θέσεις. 

Άρθρο 14. 

Προσόντα διορισμού 

Τα προσόντα διορισμού που απαιτούνται κατά κατηγορία, 
κλάδο και ειδικότητα καθορίζονται με την ΔΤΟΔ/ΦΟΙ/23/ 
4205/30.4.86, απόφαση του υπουργού Προεδρίας της Κυ- 
βερνήσεως «Καθορισμός Προσόντων διορισμού (Προσοντο- 
λόγιο/κλαδολόγιο)» (ΦΕΚ 318/Β/86). 

Άρθρο 15. 

Προϊστάμενοι Υπηρεσιών 

1. Στην Ιατρική Υπηρεσία προΐσταται η Επιστημονική 
Επιτροπή του άρθρου 12 του Ν. 1397/83 που έχει μόνο επι¬ 
στημονικές αρμοδιότητες. 

Στους τομείς και τα τμήματα αυτής οι Προϊστάμενοι 
ορίζονται σύμφωνα με τις διατάξεις των παραγράφων 3 και 
4 του άρθρου 11 του Ν. 1397/83. 

2. Στο Φαρμακευτικό τμήμα προΐσταται υπάλληλος με 
βαθμό α' της κατηγορίας ΠΕ του κλάδου Φαρμακοποιών. 

3. Στη Νοσηλευτική Υπηρεσία προΐσταται : 

α) Στην Δ/νση υπάλληλος με βαθμό α' της κατηγορίας 
1ΊΕ ή ΤΕ του κλάδου Νοσηλευτών -τριών. 

β) Στους τομείς, υπάλληλος με βαθμό α' της κατηγορίας 
ΠΕ ή ΤΕ του κλάδου Νοσηλευτών-τριών. 

γ) Στα τμήματα, υπάλληλος με βαθμό α' της κατηγο¬ 
ρίας ΠΕ ή ΤΕ του κλάδου Νοσηλευτών-τριών ή του κλάδου 
ΤΕ Μαιών για το Μαιευτικό τμήμα και εφόσον δεν υπάρχουν, 
υπάλληλος με βαθμό α' της κατηγορίας ΔΕ του κλάδου 
Αδελφών Νοσ/μων. 

4. Στην Διοικητική Υπηρεσία προΐσταται : 

α) Στην Δ/νση, υπάλληλος του κλάδου ΠΕ Διοικητικού 
Λογιστικού με βαθμό α'. 

β) Στην υποδιεύθυνση Διοικητικού-υπάλληλος με βαθμό 
α' της κατηγορίας ΠΕ του κλάδου Διοικητικού-Λογιστικού. 

γ) Στην Υποδιεύθυνση Τεχνικού, υπάλληλος με α' 
βαθμό της κατηγορίας ΠΕ του κλάδου Μηχανικού. 

Για τις περιπτώσεις α, β και γ αν δεν υπηρετούν υπάλληλοι 
της κατηγορίας ΠΕ με βαθμό α' προΐστανται υπάλληλοι 
της κατηγορίας ΤΕ ή ΔΕ των αντιστοίχων κλάδων με βα¬ 
θμό α'. 

δ) Σε καθένα από τα τμήματα προσωπικού, Γραμμα¬ 
τείας, Κίνηση Αρρώστων και Γραμματείας Εξωτερικών 
Ιατρείων, υπάλληλος με βαθμό α' της κατηγορίας ΓΙΕ του 
κλάδου Διοικητικού Λογιστικού ή της κατηγορίας ΤΕ του 
κλάδου Διοίκησης Νοσοκομείων και εφόσον δεν υπάρχουν, 
υπάλληλος με βαθμό α' της κατηγορίας ΔΕ του κλάδου 
Διοικητικού-Λογιστικού. 

ε) Στο τμήμα Οικονομικών, υπάλληλος με βαθμό α' 
της κατηγορίας ΠΕ του κλάδου Διοικητικού-Λογιστικού ή 
της κατηγορίας ΤΕ του κλάδου Λογιστικής. 

στ) Στο τμήμα Τεχνικού, υπάλληλος με βαθμό α' της 
κατηγορίας ΠΕ του κλάδου Μηχανικών ή της κατηγορίας 
ΤΕ του κλάδου τεχνολογικών εφαρμογών. 

ζ) Στο τμήμα Πληροφορικής οργάνωσης, υπάλληλος με 
βαθμό α' της κατηγορίας ΠΕ ή ΤΕ κλάδου Πληροφορικής. 

η) Στο τμήμα Διατροφής, υπάλληλος με βαθμό α' της 
κατηγορίας ΠΕ του κλάδου Διαιτολόγων. 

θ) Στο τμήμα Κοινωνικής Υπηρεσίας, υπάλληλος με 
βαθμό α' της κατηγορίας ΤΕ του κλάδου Κοινωνικών Λει¬ 
τουργών. 

ι) Στο τμήμα Βιοϊατρικής Τεχνολογίας υπάλληλος με 
βαθμό α' της κατηγορίας ΠΕ του κλάδου Μηχανικών ή 
της κατηγορίας ΤΕτου κλάδου Τεχνολογικών Εφαρμογών. 

ια) Στο τμήμα παραΐατρικών επαγγελμάτων (τεχνο¬ 
λόγων), υπάλληλος με βαθμό α' της κατηγορίας ΤΕ του 
κλάδου Ιατρικών Εργαστηρίων ή του κλάδου Ραδιολογίας - 
Ακτινολογίας ή του κλάδου Φυσικοθεραπευτών ή της κατη¬ 
γορίας ΔΕ του κλάδου Παρασκευαστών ή του κλάδου Χει- 
ριστών-εμφανιστών. 

ιβ) Στα αυτοτελή Γραφεία Επιστασίας και Ιματισμού 
υπάλληλος με βαθμό α' της κατηγορίας ΤΕ του κλάδου Διοί¬ 
κησης Νοσοκομείων ή της κατηγορίας ΔΕ του κλάδου Διοι¬ 
κητικού - Λογιστικού. 

Άρθρο 17. 

Μεταβατικές Διατάξεις. 

1. Κατά την πρώτη εφαρμογή του παρόντος οργανισμού 
στους κλάδους που οι θέσεις κατανέμονται σε περισσότερες 
από μία ειδικότητες, κατατάσσονται ή εντάσσονται οι υπη- 
ρετούντες, κατά την δημοσίευσή της απόφασης αυτής, 
υπάλληλοι με τα αντίστοιχα προσόντα, ανεξάρτητα από την 
κατά ειδικότητα κατανομή τους. II καθοριζόμενη κατανομή 
μεταξύ των ειδικοτήτων εφαρμόζεται σταδιακά στο βαθμό 
που κενούνται οι θέσεις μετά την με οποιοδήποτε τρόπο 
αποχώρηση των υπαλλήλων που τις κατέχουν. 

2. Το μόνιμο προσωπικό (εκτός του ιατρικού), που 
υπηρετεί σε οργανικές θέσεις κατά την δημοσίευση της από¬ 
φασης αυτής, κατατάσσεται κατά κατηγορία και κλάδο αντί¬ 
στοιχης ειδικότητας στις θέσεις που συνιστώνται με την 
απόφαση αυτή, σύμφωνα με τις διατάξεις του Ν. 1586/86 
«Βαθμολογική διάρθρωση των θέσεων του Δημοσίου 
Ν.Π.Δ.Δ. και Ο.ΤΑ/ και άλλες διατάξεις (ΦΕΚ 37/Α/86). 

3. Το μη μόνιμο προσωπικό που υπηρετεί στο νοσο¬ 
κομείο κατά τη δημοσίευση της απόφασης αυτής με οποια¬ 
δήποτε σχέση εργασίας εντάσσεται σε θέσεις που παραμένουν 
κενές κατά την εφαρμογή της προηγούμενης παραγράφου 
ή σε προσωρινές θέσεις που συνιστώνται με την πράξη διο¬ 
ρισμού και κατατργούνται όταν κενωθούν με οποιοδήποτε 
τρόπο σύμφωνα με τις διατάξεις του Ν. 1476/84 (ΦΕΚ 
136/Α/84), όπως συμπληρώθηκαν με το άρθρο 14 του Ν. 
1540/85 (ΦΕΚ 67/Α'/85), και την ερμηνευτική διάταξη 
τηε παραγράφου 6 του άρθρου 27 του Ν. 1579/85 (ΦΕΚ 
217/Α/85). 

4. Όσοι από το μη μόνιμο προσωπικό δεν συγκεντρώ¬ 
νουν τα νόμιμα προσόντα ή δεν υποβάλλουν αίτηση για ένταξη, 
εξακολουθούν να υπηρετούν σε προσωρινές θέσεις που συνι- 
στώνται με απόφαση του Δ.Σ. του Νοσοκομείου, σύμφωνα 
με τις διατάξεις του άρθρου 5 του Ν. 1476/84. 

5. Οι κενές οργανικές θέσεις σε κάθε κλάδο στον οποίο 
έχουν συσταθεί προσωρινές θέσεις σύμφωνα με την παρά¬ 
γραφο 4 του παρόντος άρθρου, πληρούνται στον εισγωγικό 
βαθμό κοιτά τον αριθμό που κενούνται και καταργούνται 
οι προσωρινές θέσεις, εφόσον ο συνολικός αριθμός των προ¬ 
σωρινών θέσεων δεν υπερβαίνει το σύνολο των οργανικών 
θέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 1986 

Ο ΥΠΟΥΡΓΟΣ 

ΓΕΩΡΓΙΟΣ ΓΕΝΝΗΜΑΤΑΣ 


Αρι*. οίκ. 48156/631 (6) 


Τροποποίηση και συμπλήρωση του άρθρου 34 «Διάρθρωση 
Αρμοδιότητες Δ/νσης Οικιστικής και Κατοικίας» του 
II.Δ. 910/1977 «περί Οργανισμού του Υπουργείου Δημο¬ 
σίων Έργων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις : 

1. Γου 11.Δ. 910/77 «περί Οργανισμού του Υπουργείου 
Δτμοσίων Έργων» (ΦΕΚ 305/Α/77). 

2. Του Ν. 1032/1980 «περί συστάσεως Υπουργείου ΧΟΠ 
(ΦΕΚ 57/Α/80). 


3. Του Ν. 1232/82 «επαναφορά σε ισχύ, τροποποίηση και 
συμπλήρωση των διατάξεων του Ν.Δ. 4352/1964 και άλ¬ 
λες διατάξεις» (ΦΕΚ 22/Α/1982. 

4. Του Ν. 1256/82 για την πολυθεσία, πολυαπασχόληση 
κ.λ.π. (ΦΕΚ 65/Α). 

5. Του Ν. 1558/85 «Κυβέονηση και Κυβερνητικά Όρ¬ 
γανα» (ΦΕΚ 137/Α/85). 

6. Τις ανάγκες της υπηρεσίας, αποφασίζουμε : 

Άρθρο 1. 

1. Τα Τμήματα β) Μελετών Οικιστικών Συγκροτημάτων 
γ) Μελέτης Κατοικίας δ) Εποπτείας Στεγαστικών Προγραμ¬ 
μάτων της Δ/νσης Οικιστικής και Κατοικίας (άρθρ. 34 παρ. 

1 Π.Δ. 910/1977). Συγχωνεύονται σ’ ένα Τμήμα με την ο¬ 
νομασία Τμήμα «Β» Εποπτείας και Εφαρμογής Στεγαστικών 
Προγραμμάτων. 

2. Οι επί μέρους αρμοδιότητες των Τμημάτων β) Μελε¬ 
τών Οικιστικών Συγκροτημάτων, γ) Μελέτης Κατοικίας, 
δ) Εποπτείας Στεγαστικών Προγραμμάτων (άρθρ. 34 παρ. 

2 περίπτ. β, γ, δ του Π.Δ. 910/1977) αποτελούν αρμοδιό¬ 
τητες του Τμήματος «Β» Εφαρμογής Προγραμμάτων ως ε¬ 
ξής : 

Ο έλεγχος της καταλληλότητος εκτάσεων και η διαδικα¬ 
σία κτήσεως αυτών. 

Η εκπόνηση μελετών γενικής διάταξης συγκροτημάτων 
κατοικίας με τον κοινωφελή και κοινόχρηστο εξοπλισμό σε 
συνδυασμό με τους παράγοντες περ/ντος, ασφαλείας και μορ¬ 
φής του εδάφους, κλίματος και πολ/κών συνθηκών. 

Η εκπόνηση μελετών προτύπων κατοικιών για διάφορες 
περιοχές της χώρας. 

Η εκπόνηση ή ανάθεση εκπόνησης, ο έλεγχος και η έ¬ 
γκριση μελετών για τύπους κατοικίας και κτίρια κοινής εξυ¬ 
πηρέτησης από άποψη αρχ/κής, στατικής, εσωτερικών ε¬ 
γκαταστάσεων και κόστους. 

Η τεχνική εποπτεία των ως άνω με?νετών. 

Άρθρο 2. 

Κατά τα λοιπά ισχύουν οι διατάξεις του άρθρου 34 του 
Π.Δ. 910/77 καθώς και αυτές του Γ1.Δ. 17/84. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1986 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΔΗΜΟΣΙΩΝ ΕΡΓΩΝ 

ΑΠ. - ΑΟ. ΤΣΟΧΑΤΖΟΠΟΥΛΟΣ ΕΥΑΓΓΕΛΟΣ ΚΟΥΛΟΥΜΠΗΣ 


Αιρι-δ. οίχ. 48157/632 (7) 


Σύσταση Διεύθυνσης Διεθνών Δραστηριοτήτων και θεμάτων 

Ε.Ο.Κ. στο Υπουργείο Περιβάλλοντος, Χωροταξίας και 

Δημοσίων Έργων (ΠΕ.ΧΩ.ΔΕ.) 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις : 

1. Του Ν. 1032/80 «περί συστάσεως Υπουργείου Χωρο¬ 
ταξίας, Οικισμού και Περιβάλλοντος». 

2. Του άρθρου 14 του Ν. 1232/82 «επαναφορά σε ισχύ 
τροποποίηση και συμπλήρωση των διατάξεων του Ν.Δ. 
4352/1934 και άλλες διατάξεις » όπως ερμηνεύτηκαν με την 
παρ. 3 του άρθρου 11 του Ν. 1256/82 για την πολυθεσία 
την παλυαπασχόληση και την καθιέρωση ανιοτάτου ορίου 
αποδοχών στο δημόσιο τομέα κ.λ.π. 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

;;4. Τις υπηρεσιακές ανάγκες, αποφασίζουμε : 

Άρθρο 1. 

1. Συνιστούμε Δ/νση Διεθνών Δραστηριοτήτων και θε¬ 
μάτων Ε.Ο.Κ. στο Υπουργείο Περιβάλλοντος, Χωροταξίας 
και Δημοσίων Έργων. 

Τη Δ/νση απαρτίζουν τα παρακάτω Τμήματα. 

1.1. Τμήμα Ευοωπαϊκών Οικονομικών Κοινοτήτων (Ε- 
Ο.Κ.) 

1.2. Τμήμα Οικονομικών θεμάτων 

1.3. Τμήμα Διεθνών σχέσεων 

2. Αρμοδιότητες της Δ/νσεως Διεθνών Δραστηριοτήτων 
και θεμάτων Ε.Ο.Κ. : 

Οι αρμοδιότητες της Δ/νσεως ανάγονται στα παρακάτω 
θέματα που κατανέμονται μεταξύ των Τμημάτων ως εξής : 

2.1. Τμήμα Ευρωπαϊκών Οικονομικών Κοινοτήτων (Ε- 
Ο.Κ.) 

Οι αρμοδιότητες του τμήματος είναι : 

Η παρακολούθηση και η επεξεργασία θεμάτων αρμοδιό¬ 
τητας του ΤΠ.ΠΕ.ΧΩ.ΔΕ. που έχουν σχέση με την Ε.Ο.Κ. 
και η προετοιμασία σχετικών εισηγήσεων στον Υπουργό. 

Η μέριμνα για τη συνεργασία με συναρμόδια Υπουργεία 
ή άλλους φορείς σε θέματα αρμοδιότητας Υπουργείου, στα 
πλαίσια της Ε.Ο.Κ. και η επεξεργασία, τελική διαμόρφωση 
και διαβίβαση των πορισμάτων στη Μόνιμη Αντιπροσωπεία 
Βρυξελλών, καθώς και η μέριμνα για την εκπροσώπηση της 
χώρας στην Ε.Ο.Κ. 

Η παρακολούθηση - αρχειοθέτηση - τεκμηρίωση των Κοι¬ 
νοτικών εντύπων και κειμένων εργασίας. 

Η ενημέρωση των Υπηρεσιών του Υπουργείου σε θέ¬ 
ματα Ε.Ο.Κ. 

Οι γνωμοδοτήσεις για νομικά προβλήματα από την ε¬ 
φαρμογή συνθηκών και συμφωνιών με την Ε.Ο.Κ. σε θέ¬ 
ματα αρμοδιότητας του Υπουργείου. 

Η επεξεργασία σχεδίων Νομοθετημάτων (Π. Δ/των ή 
Αποφάσεων ) για την προσαρμογή της Ελληνικής Νομοθε¬ 
σίας στο Κοινοτικό Δίκαιο. 

2.2. Τμήμα Οικονομικών θεμάτων 

Οι αρμοδιότητες του τμήματος είναι : 

Η εκπόνηση μελετών αξιοποίησης των χρηματοδοτικών 
πόρουν των διαφόρων οργάνων της Ε.Ο.Κ. και η σχετική 
ενημέρωση των υπηρεσιών του Υπουργείου. 

Η παρακολούθηση των εργασιών κατάρτισης του κοινοτι¬ 
κού προϋπολογισμού σε συνεργασία με τους συναρμόδιους 
φορείς και τις υπηρεσίες του Υπουργείου. 

Η ενημέρωση και συντονισμός των υπηρεσιών του Υπουρ¬ 
γείου καθώς και η αξιοποίηση των χρηματοδοτήσεων που 
πηγάζουν από την εφαρμογή των κοινοτικών πράξεων, και 
των χρηματοδοτήσεων που αναφέρονται σε ανάπτυξη δια¬ 
φόρων πολιτικών. 

Ενημέρωση και συντονισμός των υπηρεσιών του Υπουρ¬ 
γείου αναφορικά με τη δυνατότητα απορρόφησης Κοινοτικών 
πόρων στα πλαίσια ειδικών χρηματοδοτικών προγραμμάτων. 

Οι επαφές με τα συναρμόδια Υπουργεία, η ενημέρωση και 
συντονισμός των υπηρεσιών του Υπουργείου για την επε¬ 
ξεργασία και τελική υποβολή προγραμμάτων, στα πλαίσια 
των χρηματοδοτικοί» οργάνων της Κοινότητας, καθο'υς και η 
παρακολούθηση των χρηματοδοτουμένων προγραμμάτων. 

Η αξιοποίηση των πιστοδοτικών οργάνων της Κοινότη¬ 
τας. 

Η αρμοδιότητα αναφορικά με τις οικονομικές σχέσεις των 
υπηρεσιών του Υπουργείου και των Διεθνών Οργανισμών. 

2.3. Τμήμα Διεθνών Σχέσεων 

Οι αρμοδιότητες του τμήματος είναι : 

Η μέριμνα για την εκπροσώπηση της Ελλάδας στις κάθε 
φύσεως διεθνείς, επιστημονικές συναντήσεις καθώς και η αρ- 
γάνωση διεθνών Συνεδρίων που συνέρχονται στην Ελλάδα σε 
θέματα αρμοδιότητας ΥΠ.ΠΕ.ΧΩ.Δ.Ε. 

Η επεξεργασία σχεδίων διεθνών συμβάσεων σε θέματα αρ¬ 
μοδιότητας ΥΠ.ΠΕ.ΧΩ.Δ.Ε. και η τελική προώθηση για 
την κύρωσή τους , 


Η παρακολούθηση εφαρμογής και τήρησης των όρων τω ν 
διεθνών συμβάσεων και η μέριμνα για την αναθεώρησή τους. 

11 μελέτη θεμάτων που απορρέουν από τις συμβατικές υπο¬ 
χρεώσεις της Ελλάδας με τους Διεθνείς Οργανισμούς και η 
μέριμνα για την ανάπτυξη της καλής συνεργασίας με αυτούς 
σε θέματα αρμοδιότητας ΥΠ.ΠΕ.ΧΩ.Δ.Ε. 

Η συνεργασία με Διεθνείς Οργανισμούς και Υπηρεσίες Τε¬ 
χνικής Βοήθειας εν γένει, για την εξασφάλιση ευκαιριών με¬ 
τεκπαίδευσης ή ενημέρωσης στο εξωτερικό υπαλλήλων του 
Υπουργείου. 

Άρθρο 2. 

Προϊστάμενος της Διευθύνσεως Διεθνών Δραστηριοτήτων 
και Θεμάτων Ε.Ο.Κ. και Προϊστάμενος Τμημάτων. 

1. Της Δ/νσεως προΐσταται μόνιμος υπάλληλος της κατη¬ 
γορίας 11Ε όλων των κλ.άδων εκτός του κλάδου ΠΕ Ιατρών 
Παθολ.όγων και των Τμημάτων, μόνιμοι υπάλληλοι της κατη¬ 
γορίας ΠΕ όλων των κλάδων εκτός του κλάδου ΠΕ Ιατρών 
Παθολόγων, της κατηγορίας ΤΕ των κλ.άδων Δ/κών - Λο¬ 
γιστών, Τεχνολογικών Εφαρμογών και της κατηγορίας ΔΕ 
των κλ.άδων Δ/κών-Λογιστών, και Μεταφραστών. 

Απαραίτητη προϋπόθεση για τον ορισμό Δ/ντή ή Τμη- 
ματαρχών η καλή γνώμη προσηκόντως αποδεδειγμένης μιάς 
γλιώσσας της Κοινότητας. 

Άρθρο 3. 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβέρνησης. 

Αθήνα, 8 Ιουλίου 1986 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΔΗΜΟΣΙΩΝ ΕΡΓΩΝ 

ΑΠ. ■ Αθ. ΤεΟΧΑΤΖΟΠΟΥΑΟΖ ΕΥΑΓΓΕΛΟΣ ΚΟΥΛΟΥΜΠΗΖ 

Αρ,ι-3. ΕΔ5/06/239 . (8) 

Τροποποίηση και συμπλήρωση της αρ. ΕΔ2α/01/60/Φ.2.5/ 
16.6.1983 κοινής απόφασης. 

ΟΙ ΥΦΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΠΕ.ΧΩ.Δ.Ε. 

Έχοντας υπόψη : 

1. Τις διατάξεις της παρ. 5 του άρθρου 76 του Ν. 1566/ 
1985 κατ’ εξουσιοδότηση του οποίου εκδόθηκε η αριθ. ΔΙΟΦ 
Φ7/184/11992/4.10.1985 απόφαση του Υφυπουργού Προ¬ 
εδρίας της Κυβέρνησης «παράταση προθεσμίας για τη σύ¬ 
σταση, σύνθεση και ανασύνθεση συλλογικών οργάνων του 
Δημοσίου Τομέα». 

2. Την αρ. ΕΔ2α/01/59/2.5/24.6.1982 κοινή απόφαση 
«Αναμόρφωση Διοικητικών Συμβουλίων Ν.Π.Δ.Δ. που επο¬ 
πτεύονται απο το Υπουργείο Δημοσίων Έργων» (Φ.Ε.Κ. 
433/24.6.1982 τ.Β). 

3. Την αριθμ. ΕΔ2α/01/60/Φ.2.5/16.6.83 κοινή απόφαση 
τροποποίηση και συμπλήρωση της αρ. ΕΔ2α/01/59/Φ.2.5/ 
24.6.1982) κοινής απόφασης. 

4. Την αριθμ. 594/8.8.1984 κοινή απόφαση του Πρωθυ¬ 
πουργού και Υπουργού ΠΕ.ΧΩ.Δ.Ε. «Καθορισμός αρμοδιο¬ 
τήτων του Υφυπουργού ΠΕ.ΧΩ.Δ.Ε.». 

5. Την απόφαση αριθμ. 8257/1985 (Φ.Ε.Κ. 492/Β/85) 
«Ανάθεση αρμοδιοτήτων στον Υφυπουργό Προεδρίας Κυβ/ 
νήσεως Μιλτιάδη Παπαΐωάννου», αποφασίζουμε : 

Τροποποιώντας την πιο πάνω αριθμ. ΕΔ2α/01/60/Φ.2.5/ 
16.6.1983 απόφασή μας παρατείνουμε το χρόνο δυνατότητας 
συμμετοχής με πλήρη ή μερική απασχόληση επιστημόνων 
ιδιωτών ή κύριου και βοηθητικού διδακτικού προσωπικού των 
Α.Ε.Ι. στα Διοικητικά Συμβούλια Ν.Π.Δ.Δ. αρμοδιότητας 
Γενικής Γραμματείας Δημοσίων Έργων, τρία (3) χρόνια 
απο τη λήξη της προβλεπόμενης απο την ανωτέρω απόφαση 

τετραετίας ήτοι από 25.6.1986 κατά τα λοιπά ισχύει η τρο¬ 
ποποιούμενη απόφαση. 

Η απόφαση αυτή να δημοσιευθεί στην Εφημερίδα της Κυ- 
βερνήσεωε σύμφωνα με το άρθρο 2 παρ. 1. περ. ε του Ν. 301/ 
1976. 

ΟΙ ΥΦΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ 

ΔΗΜΟΣΙΟΝ ΕΡΓΩΝ 

ΜΙΛΤ. ΠΑΠΑ’ΓΩΑΝΝΟΥ ΚΩΣΤΑΣ ΓΕΙΤΟΝΑ! 


Αρι-9, 14217 (9) 


Αναπροσαρμογή τιμολογίου χρήσης μηχανημάτων Λιμενικού 
Ταμείου Ρόδου 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 
ΚΑΙ ΟΙ ΤΠΟΥΡΓΟΙ 

ΕΡΓΑΣΙΑΣ ΚΑΤ ΕΜΠΟΡΙΚΗΣ ΝΑΥΤΙΛΙΑΣ 
Έχοντας υπόψη : 

1. Τις διατάξεις του άρθρου 37 του Ν. 3239/55. 

2. Τις διατάξεις του άρθρου 2 του Ν. 1473/50. 


3. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 

4. Την αριθ. 5442/16.5.1986 απόφαση του Πρωθυπουργού 
και Υπουργού Οικονομικοί «περί αναθέσεως αρμοδιοτήτων 
στον Υφυπουργό Οικονομικών». 

5. Το αριθ. 186/14.10.1985 έγγραφο του Προέδρου της 
ΕΡΦΛ Ρόδου. 

7. Το αριθ. ΓΙΡ. 1573/501/30.4.1986 έγγραφο του Υ¬ 
πουργείου Εθνικής Οικονομίας, αποφασίζουμε : 

Αποδεχόμαστε κατά ένα μέρος την πρόταση της Επιτρο¬ 
πής Ρυθμίσεως νΥιμένα Ρόδου και εγκρίνουμε την αναπροσαρ¬ 
μογή του τιμολογίου χρήσης μηχανημάτων του Λιμενικού 
Ταμείου Ρόδου κατά ποσοστό 25%. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει απο τη δημοσίευσή της. 

ΟΙ ΥΠΟΥΡΓΟΙ 

ΥΦ) ΓΟΣ ΟΙΚΟΝΟΜΙΚΩΝ 

ΔΗΜΗΤΡΗΣ ΓΕΩΡΓΑΚΟΠΟΥΛΟΣ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓ. ΓΙΑΝΝΟΠΟΥΑΟΖ ΣΤΑΘΗΣ ΑΛΕΞΑΝΔΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




